එම නිසාම අපට ගඟට මීටර 15 ක් පමණ උසින් පිහිටි ගැට්ට දිගේ ගමන් කිරීම ද පලක් නොවන බව වැටහුණි. එමෙන්ම ක්ෂණික ජල වැඩිවීමක් ඇති වුවහොත් කිසි විටක ගඟේ දෙපසට යා නොහැක. මන්දයක් ගල් බිත්ති නිසාවෙනි. චිරි චිරියේ ගලන දියවර අප සමග ඔච්චම් කරනවා මෙන් තවත් අපට හැඟුණේ මෙතැන් සිට ගඟ පහළට හෝ ගමන් කිරීමට කිසිදු මාර්ගයක් නොතිබීමයි. අප සැලසුම් කළ පරිදි අප එනතුරු මඟ බලා සිටින අනෙකුත් මිතුරන් වෙත ගඟ දිගේ පහලට ගමන් කළ නොහැක. මේ ආදී කරුණු කාරණ සිතමින් අඩෙහා්රාවක් පමණ සීතල දියේ බැස අපි හොඳ හැටි නාගත්තෙමු. පරිසරයේ නිහඬ බව බිඳලන දියවරේ චිරි චිරියත් අප ඉදිරියෙන් පිහිටි නිසොල්මන් මහ ශිඛරයත් දකින විට අපගේ සිතේ යම් තිගැස්මක් ඇති විය. එනම් මින් පෙර කිසිදු ආකාරයකින් ලංකාවට හෙළි නොවුණ මෙම දිය ඇළි සමූහය තරණය කිරීමට නිශ්චිත මඟක් හෝ ක්‍රමයක් නොතිබීමයි. සවස් වීම ආරම්භ වූ නිසාවෙන් අප නැවතත් ගමන යාමට සැරසුණේ සීතල දියවරට සමු දෙමිනි. නාරංගොල්ල ඔය ලොවෙන් සැඟව මෙපමණ කලක් තිබුණේ මෙම ඔය දෙපස තිබෙන අංශක 90 ගල් බිත්ති නිසාවෙන් සහ මෙම නිම්නය දැඩි අඳුරු නිම්නයක් වන නිසාවෙනි. කෙසේ හෝ ගලපිටගල බැලීමට පැමිණි අපට මෙම දිය ඇලි ප්‍රමාණය හමු වීම සඳහා ඉතා දුෂ්කර ගමනකින් පසු මෙලෙස ළඟාවීමට හැකිවීම එක්තරා ජයග්‍රහණයකි.
නාරන්ගොල්ල ඔය ලොවෙන් සැගවී තිබීමට හේතුව කුමක්ද?
අංශක 90 ගල් බිත්ති නිසාවෙන්